SUID-AFRIKAANSE RADIOLIGA NUUS SONDAG 138 DESEMBER 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit. Hierdie uitsendings 
vind plaas op HF sowel as op verskeie BHE- en UHF-herhalers en word ook via 
Echolink herlei deur ZSOJPL. 


`n Oudio opname sowel as `n teksweergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG 
HAMMIES AMATEURRADIO KLUB AKTIVEER ZS9YOTA 


ITU WÊRELD RADIO KONFERENSIE VIND AMATEUR BANDE 
ONGESKIK VIR NIE-AMATEUR SATELLIETE 


BENOEMINGS VIR DIE SARL RAAD EN VERSOEK VIR MOSIES 
SPORADIESE E SEISOEN NOU OOP 
Bly ingeskakel hiervoor maar eers so paar ander interessante brokkies. 


** Vertrek jy binnekort met vakansie? Onthou om `n klein BHF radio en 
rigstraler in te pak. 2 meter en 6 meter radios kan sorg vir ure se pret met 
die moontlike sporadiese E openinge en selfs tropo geut kondisies wat verwag 
word gedurende Desember en Januarie. 


Vroegoggend kan jy verwag om langafstande te werk. Geniet die vakansie en 
ook die ideale BHF voortplanting wat hierdie tyd van die jaar bied. 


** Die SARL se kompetisie handleiding ook bekend as die blou boek kan nou 
van die SARL se web werf afgelaai word. Soek onder “Contests” vir hierdie 
handige publikasie. 


F) 


** Kosovo is toegelaat as 'n TARU Lidvereniging. Na `n stem wat deur al die 
Lid Verenigings in IARU Streke 1, 2 en 8, is die Kosovo Amateurradiovereniging 
(SHRAK) toegelaat as `n Lidvereniging in Streek 1. Ses en sestig verenigings 
het ten gunste gestem met vyf teen stemme en drie het buite stemming gebly. 


** Johan Sevenster ZS1A het onlangs `n DXCO-aansoek ingedien, wat hom op 
gemengde modusse en Stem op die DXCC-Ererol plaas. Johan is maar die derde 
7S1 op albei rolle, na ZS1FJ en ZS1AU. 


Johan se mees onlangse nuwe kontak was met Willis-eiland,wat hom met net 
nege DXGC-lande ongewerk laat. Die Ererol eer indiwidue wat minder as 10 
huidige lande kort. Johan het nog agt eertydse lande, met `n groot totaal van 
339 krediete. 


** Die nuwe ARRL handboek vir 2016 is nou beskikbaar by die Amateurradio 
ontwikkelings trust se boekwinkel. Daar is slegs beperkte voorraad beskikbaar 
en met, die huidige rand-dollar wisselkoers skommelinge is dit gerusstellend om 
te weet dat hierdie oplaag teen slegs `n klein verhoging in prys vergeleke met die 
2015 eksemplare verkoop word. Dan is McGraw Hill se boek “Arduino Projects 
for amateur radio” ook nou beskikbaar. Vir meer inligting en bestel vorms 
besoek www.amateurradio.org.za 


** Esté Gross `n omroepster by RSG het `n paar weke gelede besoek afgelê by die 
SARL en `n onderhoud gevoer met Jaap Lourens ZS6SAT en Nico van Rensburg 
ZS6OL oor die Suid Afrikaanse Radio Liga en die stokperdjie amateur radio. 
Die onderhoud is geskeduleer om uitgesaai te word op 16 Desember tussen 09:00- 
12:00 in die program Oggend op RSG. Die opname is by die Nasionale Amateur 
Radio Sentrum by Sentech te Radiokop gedoen. Die opname sal as `n podcast 
na die tyd op die RSG webblad beskikbaar wees. 


** Dan `n versoek. Bevestig asseblief kontakte met `n OSL kaart. Daar is steeds 
amateurs wat werk aan toekenings. Hierdie kaartjies en elektroniese bevestigings 
is baie belangrik hiervoor. Doen die regte ding en stuur daardie OSL 


** Die SA AMSAT Stalletjie by die Suid Afrikaanse Wetenskap Forum, wat op 
7 en 8 Desember by die WNNR se konferensie geriewe gehou is, het heelwat be- 
langstelling ontlok. Die stalletjie is besoek deur verskeie hooggeplaastes van die 
Departement van Wetenskap en Tegnologie asook die SA Ruimteagentskap se 
opleiding departement. Verskeie van die Kletskous elemente is uitgestal waaron- 
der 'n werkende model van die transpondeerder. 


SA AMSAT het ook die “Neem jou wetenskap projek na die ruimte” inisi- 
atief geloods. Vir meer inligting en om bydraes te maak tot die Kletskous- 
fonds, wat grootliks deur radio amateurs gefinansier word, besoek die webblad 
www.amsatsa.org.za. ** Mike Bosch berig: Die Sporadiese E seisoen is nou in 
volle swang hier in die Suidelike Halfrond. Hou gerus `n oog op die BSOMHZ bak- 
ens buite die strooi area ook bekend as die “Skip Zone” vanaf ongeveer 08:30 
plaaslike tyd. In die verlede is daar verskeie openinge waargeneem rondom die 
middaguur vanaf Zimbabwe en Zambië toe dié nog TV senders in daardie band 
bedryf het. Hou maar daardie bakens dop want die “VK LOGGER” voorspel 
dat die bande onvoorspelbaar gaan wees met goeie Sporadiese E openinge op 
50 en 144 MHz. 


Etienne Swart ZS6Y berig dat hy `n kommersiële FM stasie, moontlik met 
Sy oorsprong in die Kaapstad omgewing, verlede Maandag omstreeks 17:30 ,vir 
ongeveer 5 minute gehoor het voordat dié weer uit gedoof het. 


In die laat tagtigerjare, ongeveer 1989, was daar so sterk opening vir om en 
by 3 ure waar verskeie 4S2 amateurs, onder andere Hannes Vorster, ZS2BE, en 
Owen Wheeler, ZS$2HZ, met groot gemak stasies soos Kosie du Buison, ZS3B, 
in Outjo en Hans Moller, ZS2AK, in Windhoek kon werk. Dit is net jammer 
dat daar daardie tyd nie effektiewe kommunikasiesisteme in plek was om hierdie 
opening beter te kon benut nie. 


** Die Wêreld Radiokommunikasie Konferensie,tydens November 2015 in 
Genêve, het `n agenda vir die volgende WRG, wat gehou sal word in 2019, 
aanbeveel aan die Raad van die Internasionale Telekommunikasie-unie. Een 
van die items op die agenda is van besondere belang vir die klein-satelliet 
gemeenskap. 


Agenda item 1.7 vir WRC-19 lui: “Om die spektrumbehoeftes te bestudeer vir 
telemetrie, volg en beheer in die ruimte operasionele diens vir nie-GSO satel- 
liete met kortduur missies, om die geskiktheid van bestaande toekennings aan 
die ruimte operasionele dienste evalueer en indien nodig, nuwe toekennings te 
oorweeg, in ooreen stemming met Resolusie GOMG6/19. 


Resolusie COMG6/19, wat uiteindelik herdoop sal word, spesifiseer die frekwen- 
siebestek wat oorweeg kan word vir moontlike nuwe toekennings. Hulle is 150,05 
tot 174 MHz en 400,15 tot 420 MH. 


Een van die faktore wat die konferensie geneem het in die besluit oor hierdie 
spesifieke frekwensie bestek was “dat sommige nie-amateur satelliete gebruik 
frekwensies vir telemetrie, volg en beheer in die frekwensiebande 144 tot 146 
MHGZ en 435 tot 438 MHz wat toegeken is aan die amateur-satellietdiens en 
dat sodanige gebruik nie in ooreenstemming is met Nos. 1,56 en 1,57.” Dié 
twee bepalings van die TTU Radio Regulasies definieer die amateur en amateur- 
satelliet dienste onderskeidelik. 


Die Internasionale Amateur Radio Unie verwelkom die uitsluiting van 
oorweging van alle bestaande frekwensietoekennings aan die amateur en 
amateur-satellietdienste. TARU President Tim Ellam, VE6SH, het opgemerk, 
“Dit is 'n uitstekende resultaat vir die amateur dienste en toon duidelik dat 
nie-amateur satelliet vervaardigers moet spektrum oorweeg anders as die baie 
beperkte en druksegmente wat beskikbaar is vir amateur satelliete by 144 MHz 
en 435 MHz.” 


** Hiermee die eerste uitnodiging om die benoeming van persone tot die raad 
van die SARL. Hierdie jaar tree daar weer 'n paar raadslede uit na `n twee jaar 
sessie op die raad van die SARL. Hulle is: 


Fritz Sutherland ZS6SF Geoff Levey ZS6C Hans van de Groenendaal ZS6AKV 
Riaan Greeff ZSAPR 


Hierdie persone het aangedui dat hul wel beskikbaar is vir herverkiesing 


Reëls vir die benoeming Die benoeming moet op die voorgeskrewe vorm geskied, 
onderteken wees deur 10 sekondante, of deur 'n klub waarvan ten minste 10 lede 
aan die SARL behoort. 


Raadpleeg asseblief die konstitusie, wat verkry kan word op die SARL webblad, 
Oom meer inligting te bekom. 


Terselfdertyd is hierdie ook 'n uitnodiging vir die indien van mosies wat tydens 
die SARL AJV bespreek moet word. Mosies moet kort en bondig wees met `n 
duidelike motivering asook onder teken wees deur `n voorsteller en sekondant 


Die sluitings datum vir beide hierdie versoeke is 31 Januarie 2016. Rig jou 
benoeming en of mosie aan die sekretaris van die SARL by secretary@sarl.org.za 
of per faks aan 086 552 8A8T. 


** Die 7$67ZU Hammies Amateur Radio Klub beplan om aan die Jong Mense 
Op Die Lug geleentheid deel te neem op 19 en 20 Desember. Die spannetjie 
sal die roepsein ZS9YOTA, deur middel van twee HF stasies, aktiveer vanaf 
die Nasionale Amateur Radio Sentrum, te Sentech Radiokop. Hulle beplan om 
vanaf 12:00 uur Saterdagmiddag tot 12:00 Sondagmiddag daar te wees. 

As jy onder die ouderdom van 25 is word jy hartlik uitgenooi om deel te neem aan 
hierdie glans geleentheid .Hierdie geleentheid is oop vir almal en ongelisensieerde 
persone sal ook die toerusting mag gebruik onder die wakende oog van ervare 
amateurs. 


Oornaggeriewe is beskikbaar, maak asseblief voorsiening vir jou eie eetgoed 
slaap,drink en toiletware asook `n flits. Die Klub braai meester, Graham ZS6GL, 
sal teenwoordig wees om die vuur vroeg Saterdagaand aan die gang te hê. 
Verversings sal voorsien word. 


Om te help om die koste te dek sal `n klein donasie welkom wees. Vir besprekings 
en meer inligting,kontak vir Noel ZR6DX (082 490 9934 of vir Graham ZS6GL 
083 442 7777 of e-pos zr6dx@iafrica.com. 


* Aansoeke om lidmaatskap van die SARL is van die volgende persone ontvang; 


ZR6JH Johannes Hendrik van Wyk en ZR2JAB Jarrad Brown. ZS5NAK Noord- 
Natal Amateur Radio Klub het 'n aansoek gerig om affiliasie te hernu. 


Enige besware teen die aanvaarding van lidmaatskap-aansoeke moet die Sekre- 
taris bereik voor of op die Dinsdag na hierdie bulletin. 


Lidmaatskap van die SARL is tans 1596 plus 42 geaffilieerde klubs. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Al die sigbare sonvlekke is tans stabiel met bykans geen kans vir ernstige 
fakkels nie. 


Die gene wat hulle eie frekwensie voorspellings wil doen, kan `n verwagte effek- 
tiewe sonvlek telling van ongeveer 63 vir die week gebruik. 


Amateurs kan veral vroeg oggend en laat middag goeie openinge op die 20 tot 
10 m DX bande verwag. 


Besoek gerus die webtuiste spaceweather.sansa.org.za vir meer inligting. 
** En nou vir die dagboek van gebeure 


13 Desember - die ARRL 10 meter kompetsie 13 Desember - laai `n kopie van 
die 2016 Blouboek af 18 Desember - die NARS sluit vir die Kersvakansie 26 


Desember sluitingsdatum vir artikels vir die Januarie 2016 Radio ZS 31 De- 
sember vernietig jou kopie van die 2015 Blouboek 5 Januarie - die NARS oop 
vir besigheid 


Dit bring ons aan die einde van hierdie bulletin. 


** Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolfluisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Podcast deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, saam 
gestel deur Dawie Conradie, ZR6DHG, geredigeer deur Ryan Gibson, ZS6GGR, 
ET OESEE RS ED 


ie Afrikaanse nuus span groet nou en wens jou `n mooi week toe. Totsiens 
Die Afrik jy) t jou * k toe. Tot 


/EX 


